Jorma Uotinen

Jorma Leo Kalevi Uotinen (s. 28. kesäkuuta 1950 Pori) on suomalainen tanssija ja koreografi. Hän on toiminut taiteellisena johtajana Helsingin kaupunginteatterin tanssiryhmässä (1987–1990), Suomen Kansallisbaletissa (1992–2001) ja Kuopio Tanssii ja Soi -festivaaleilla (2002–2019). Hänelle myönnettiin professorin arvonimi vuonna 2012. Tanssijana ja koreografina Uotinen on toiminut Suomessa ja ulkomailla vuodesta 1970 alkaen useissa eri tanssiryhmissä. Hän on saanut urallaan useita suomalaisia ja kansainvälisiä palkintoja sekä kunniamainintoja. ==Elämä ja ura== Makkaratehtaassa työskennellyt isä kuoli Uotisen ollessa kolmevuotias. Poika varttui Porin torin laidalla sijainneessa kodissaan ompelijaäidin ja sisarensa hoivissa, tutustui pihoilla näyttelijöiden lapsiin ja kiinnostui teatterista. Hän sai kymmenvuotiaana roolit näytelmistä Havukka-ahon ajattelija ja Täällä Pohjantähden alla. Uotinen aloitti balettitanssin 15-vuotiaana Porissa toimineessa Erkki Kuntun tanssikoulussa. 19-vuotiaana Uotinen sairasti Guillain–Barrén oireyhtymän, joka vei häneltä puhe- ja liikuntakyvyn useiksi viikoiksi. Hän on kertonut päättäneensä tuolloin, että ryhtyisi tanssijaksi, jos paranisi. Uotinen sai puhe- ja liikuntakykynsä takaisin ja pääsi sittemmin Kansallisbalettiin. Hän jatkoi opintojaan Tukholmassa, Kööpenhaminassa ja Sveitsissä muun muassa Serge Golovinen (1924–1998) oppilaana. Vuosina 1970–1976 Uotinen työskenteli Kansallisbaletissa. Sen jälkeen hän toimi 1976–1981 Carolyn Carlsonin johtamissa ryhmissä Groupe de Recherches Théâtrales (GRTOP) ja Teatro Danza la Fenice. Tätä ajanjaksoa Uotinen pitää uransa käännekohtana. Hän on tanssinut muun muassa Pariisin oopperassa, Milanon La Scalassa, Tanskan ja Ruotsin kuninkaallisissa baleteissa ja Berliinin Staatsoper Unter den Lindenissä.Virnes-Karjalainen, Anu: ”En perusta menneistä.” Jorma Uotisen haastattelu. Oma Aika 6/2014, s. 90. Uotinen on tehnyt viitisenkymmentä koreografiaa näyttämöteoksiin erityisesti Helsingin kaupunginteatterissa ja Suomen Kansallisoopperassa.Uotinen Jorma, Ilona- esitystietokanta, Teatterin tiedotuskeskus. Viitattu 18.1.2015. Vuodesta 2006 lähtien Uotinen on toiminut Tanssii tähtien kanssa -ohjelman tuomarina. Kesällä 2014 hän piti Yle Puheessa keskusteluohjelmaa.Jorma Uotinen . Yle Puhe 2014. Viitattu 18.1.2015. Uotinen on myös esiintynyt laulajana. Vuonna 1998 hän julkaisi albumin Tunteiden taivas ja vuonna 2006 albumin Sentimental Secrets. Tämän lisäksi hän teki laulun Zarkus Poussan kanssa televisiosarjassa Jokainen vieras on laulun arvoinen. Uotinen on biseksuaali.Homo-Suomen historia. Tarinatalo Oy 2005. Dokumenttisarja, esitetty muun muassa Yle Teemalla 5.8.2006 Hän oli avoliitossa Helena Lindgrenin kanssa lähes 20 vuotta. He erosivat vuonna 1999. Uotinen on UNICEFin hyvän tahdon lähettiläs. Vuonna 2007 hän oli ääninäyttelijänä Rottatouille-elokuvan suomenkielisessä versiossa ja vuonna 2009 Möröt vastaan muukalaiset -elokuvassa. Vuonna 2018 Uotinen teki paluun tanssijana Compañía Kaari & Roni Martinin teoksessa Anna Karenina, jonka kaikki esitykset olivat loppuunmyytyjä ja joka sai kriitikoilta hyvän vastaanoton. Muun muassa Helsingin Sanomat totesi, että "Uotisen paluu näyttämölle on komea". Vuonna 2020 Uotinen jatkoi yhteistyötä Kaari ja Roni Martinin kanssa teoksella Uotinen goes Kekkonen, josta YLE toteutti täyspitkän tallenteen Kekkosen kotimuseossa Tamminiemessä. Uotinen oli mukana deittiohjelmassa nimeltään First Dates Suomi, jossa hän toimi hovimestarina. Hän on myös toiminut yhtenä Talent Suomi -kykyjenetsintäohjelman tuomareista kuudennesta tuotantokaudesta lähtien. Uotisesta ilmestyi elokuussa 2020 Otavan kustantama, Sauli Miettisen kirjoittama elämäkertakirja Jorma Uotinen == Palkintoja ja huomionosoituksia== Vuonna 1984 Jorma Uotinen sai Jussi-patsaan parhaasta miessivuosasta elokuvassa Pessi ja Illusia. Vuonna 1985 Uotiselle myönnettiin Pro Finlandia -mitali ja MTV:n kulttuuripalkinto. Uotisen yhdessä Joe Dawidovin kanssa tekemä lyhytelokuva Mies jota ei koskaan ollut palkittiin Prix Italia -festivaalilla esittävän taiteen pääpalkinnolla vuonna 1998. Uotinen vastasi teoksen koreografiasta ja alkuperäisideasta, ja hän myös esiintyi lyhytelokuvassa. Vuonna 2000 Uotiselle myönnettiin Suomi-palkinto ja 2001 Suomen Teatterijärjestöjen Keskusliiton kultainen kunniamerkki.Suomen Teatterijärjestöjen Keskusliiton myöntämät kultaiset kunniamerkit 2014–1947 . Suomen Teatterijärjestöjen Keskusliitto 2014 (PDF). Viitattu 27.2.2016. Vuonna 2003 Uotinen sai ranskalaisen ritarikunnan Arts et Lettres -kunniamerkin ansioistaan tanssitaiteen edistäjänä ja koreografina. Professorin arvonimi Uotiselle myönnettiin toukokuussa 2012,Jorma Uotiselle professorin arvonimi. Helsingin Sanomat 26.5.2012, s. C 1. ja hän toimi taiteilijaprofessorina 2014–2018. Vuonna 2022 hänet vihittiin Itä-Suomen yliopiston kunniatohtoriksi. == Tuotantoa == * JORD, Suomen kansallisbaletti, 2016 * Hetkien vaellus, PDC, 2015 * Sotilaan tarina, PDC, 2015 * Ennen viimeisiä ajatuksia, Aurinkobaletti, 2014 * Petrushka, IDC, 2013 * Black Water, Skånesin Tanssiteatteri 2009 * Ruska, PDC 2009 * Piaf Piaf, Barka-teatteri 2008 * Rottatouille (Skinnerin ääninäyttelijä), 2007 * Kevätuhri, Tanskan Kuninkaallinen baletti 2007 * Colours, Suomen Kansallisbaletti 2006 * Jord, Tanskan Kuninkaallinen baletti 2006 * Sentimental Secrets, Konsertti 2005 * Pateettinen baletti, Firenzen Ooppera 2005 * J'ai peur d'aimer/Pelkään rakastaa, Konsertti 2004 * Avanto, Grand Theatre de Geneve 2003 * La Chute de Cheval, Introtanssi 2003 * Svansjö2, Ooppera 2002 * So-called Carmen, Introdans 2001 * Tulips, Introdans 2001 * Baldur, Islantilainen baletti 2000 * Uni, Introdans 2000 * Evankeliumi, Suomen kansanbaletti 1999 * Man who never was, solotyö 1998 * Halla 1995 * Petrushka, Finnish National Ballet 1994 * Kaapeli, Finnish National Ballet 1993 * La Diva, solo work 1991 * Ballet Pathetique, Helsinki City Theatre 1989 * Piaf Piaf, Helsinki City Theatre 1989 * B12, solo for Tero Saarinen 1988 * Uhri, Finnish National Ballet 1986 * Reves glaces, Opera de Paris (G.R.C.O.P) 1986 * Atem, Teatro La Scala Milano 1985 * Kalevala, Helsingin kaupunginteatteri Helsinki 1985 * Anonyymit, Helsingin kaupunginteatteri Helsinki 1984 * Anonyymit, Teatro La Fenice Venetsia 1984 * Black ink on white paper, Collage dansgrupp Oslo 1984 * Bambola, Teatterikorkeakoulu Helsinki 1984 * Peter Pan, Helsingin kaupunginteatteri Helsinki 1984 * Huuto, Studio- galleria Julius Helsinki 1984 * Askeleet, Helsingin kaupunginteatteri Helsinki 1983 * Chicago, Helsingin kaupunginteatteri Helsinki 1983 * Locked doors, 1983 * Pierrot Lunaire, Teatro La Scala Milano 1983 * Julius Almeria, Studio- galleria Julius Helsinki 1983 * Orfeus ja Eurydike, Teatro La Fenice Venetsia 1982 * Orlando, Paladino Theater an der Wien Wien 1982 * Unisono, Helsingin kaupunginteatteri Helsinki 1982 * Loputon arvoitus, Helsingin kaupunginteatteri Helsinki 1982 * Unohdettu horisontti, Helsingin juhlaviikot Helsinki 1980 * Paljastusten aakkoset, Tanssiteatteri Rollo Helsinki 1979 * Jojo, Theatre Bouffes du Nord Pariisi 1979 * Aspekteja, Suomen kansallisooppera Helsinki 1974 == Filmografia == == Lähteet == == Aiheesta muualla == * Jorma Uotinen.com * Jorma Uotinen: Minun teatterini (25 min äänitallenne, 2006) * Luokka:Suomalaiset professorin arvonimen saaneet Luokka:Suomalaiset balettitanssijat Luokka:Suomalaiset nykytanssijat Luokka:Suomalaiset koreografit Luokka:Pro Finlandia -palkitut Luokka:Jussi- palkinnon saajat Luokka:Vuonna 1950 syntyneet Luokka:Elävät henkilöt Luokka:Seulonnan keskeiset artikkelit